CELEX: C2007/211/74
Language: da
Date: 2007-09-08 00:00:00
Title: Sag T-233/07 P: Appel iværksat den 5. juli 2007 af Maddalena Lebedef-Caponi til prøvelse af dom afsagt den 25. april 2007 af EU-Personaleretten i sag F-71/06, Lebedef-Caponi mod Kommissionen

8.9.2007   
            
            
               DA
            
            
               Den Europæiske Unions Tidende
            
            
               C 211/39
            
         Appel iværksat den 5. juli 2007 af Maddalena Lebedef-Caponi til prøvelse af dom afsagt den 25. april 2007 af EU-Personaleretten i sag F-71/06, Lebedef-Caponi mod Kommissionen
   (Sag T-233/07 P)
   (2007/C 211/74)
   Processprog: fransk
   Parter
   
      Appellant: Maddalena Lebedef-Caponi (Senningerberg, Storhertugdømmet Luxembourg) (ved avocat F. Frabetti)
   
      Den anden part i appelsagen: Kommissionen for De Europæiske Fællesskaber
   Appellantens påstande
   
               —
            
            
               EU-Personalerettens dom af 25. april 2007 i sag F-71/06 ophæves.
            
         
               —
            
            
               De af sagsøgeren under sagens behandling ved første instans nedlagte påstande tages til følge og dermed antages søgsmålet i sag F-71/06 til realitetsbehandling og der gives sagsøger medhold.
            
         
               —
            
            
               Subsidiært, sagen hjemvises til behandling ved EU-Personaleretten.
            
         
               —
            
            
               Der træffes afgørelse om sagsomkostninger, udgifter og honorarer og det pålægges Kommissionen at betale disse.
            
         Anbringender og væsentligste argumenter
   I appelskriftet har appellanten nedlagt påstand om ophævelse af EU-Personalerettens dom, hvorved Kommissionen blev frifundet i en sag, hvor appellanten havde nedlagt påstand om annullation af sin karriereudviklingsrapport for perioden 1. januar til den 31. december 2004.
   Appellanten gør til støtte for appellen gældende, at EU-Personaleretten har foretaget urigtige fortolkninger og urigtige vurderinger af de faktiske omstændigheder, hvilket medførte, at den lagde til grund, at den kritiske bedømmelse, som var foretaget af appellanten i hendes karriereudviklingsrapport, var velbegrundet.